**נבחרת ישראל בכדורגל עד גיל 21** (נקראת על ידי ההתאחדות גם בשם **גברים עד גיל 21**) היא נבחרת הכדורגל הלאומית של ישראל **עד גיל 21**. סגל הנבחרת מורכב ממיטב הכדורגלנים המחזיקים באזרחות ישראלית שגילם מתחת ל-21, אף כי יכול להגיע גם **עד גיל 23** (נקראת גם **הנבחרת האולימפית**) במקרים אחדים מסוימים – ובפרט כשהיא נציגת ישראל במשחקים האולימפיים. מאמן הנבחרת ממונה על ידי ההתאחדות לכדורגל בישראל, הגוף האדמיניסטרטיבי החולש על נבחרות ישראל בכל הגילים ועל הכדורגל בישראל כולו.

הנבחרת הצעירה העפילה לראשונה לאליפות אירופה עד גיל 21 בשנת 2007 שנערכה בהולנד – שם שיחקה בין 8 הנבחרות הגדולות והטובות ביבשת, לאחר שניצחה את הנבחרת הצעירה של צרפת בפלייאוף העפלה. הנבחרת סיימה את הטורניר עם שלושה הפסדים בשלב הבתים. בפעם השנייה, שיחקה הנבחרת באליפות אירופה 2013 לנבחרות צעירות, אליה העפילה אוטומטית בזכות אירוח הטורניר בישראל, כשהנבחרת סיימה את שלב הבתים במקום השלישי עם 4 נקודות. הפעם השלישית, באליפות אירופה עד גיל 21 בשנת 2023, זאת בזכות הנבחרת הצעירה שהעפילה אליה משלב הפלייאוף של טורניר המוקדמות (אנ'), שהסתיים כשנה לפני כן.

היסטוריה ותחרויות
-----------------

נבחרות אירופיות (ביניהן ישראל), משתתפות באליפות אירופה עד גיל 21 שנערכת בדרך כלל אחת לשנתיים, בניגוד לפעם בארבע שנים לנבחרות בוגרות. עד שנת 2006 התקיימה האליפות בשנים זוגיות, ועמדה בצילם של המונדיאל והיורו המתקיימים באותן שנים. החל מ-2007 התקיימה האליפות בשנים אי-זוגיות והייתה האירוע המרכזי לנבחרות כדורגל אירופיות באותן שנים.

לטורנירים כמו אליפות אירופה או האולימפיאדה, להם המוקדמות מתחילות כשנתיים לפני התחרות, מורשים שחקנים עד גיל 23 לשחק בתחרות או במוקדמות, כל עוד התחילו לשחק במוקדמות טרם מלאו להם 21. כאשר אליפות אירופה עד גיל 21 נערכת בשנה אולימפית (החל מ-2007 בשנה הקדם-אולימפית) היא משמשת גם לקביעת הנציגות האירופיות בטורניר האולימפי.

הנבחרת הצעירה של ישראל בטורניר אליפות אירופה לנבחרות צעירות שהתקיים בישראל, 2013
הנבחרת הצעירה שברה שיא ב-11 באוקטובר 2006, לאחר שהעפילה לראשונה בתולדותיה לאליפות אירופה עד גיל 21 של שנת 2007, כשהיא מדיחה את אחת הנבחרות הטובות בעולם, צרפת. לאחר שעלתה מבית משולש במשחקים נגד טורקיה וויילס, ישראל סיימה בתיקו 1-1 את המשחק הראשון (מבין שניים) בצרפת. במשחק הגומלין, שנערך לעיני כ-8,500 צופים בהאצטדיון העירוני בהרצליה, ישראל ניצחה 0–1 משער של אמייה טגה.

בטורניר עצמו השתתפו שמונה קבוצות, ומתוכן ארבע העפילו לאולימפיאדת בייג'ינג (2008). במשחק הפתיחה הפסידה ישראל 0–1 להולנד, מארחת הטורניר. לאחר שלושה ימים הפסידה בתוצאה זהה לבלגיה, ובמשחק השלישי והאחרון של הנבחרת הפסידה ישראל 0–4 לפורטוגל והודחה מהטורניר ללא שערי זכות וללא נקודות.

אליפות אירופה לנבחרות צעירות ב-2013 נערכה לראשונה בהיסטוריה בישראל, והיה לאחד מטורנירי הכדורגל הבינלאומיים הראשונים שמתקיים בישראל, ולכן נבחרת ישראל העפילה אוטומטית לטורניר. בטורניר עצמו, תחת הדרכתו של המאמן גיא לוזון, צברה הנבחרת 4 נקודות מ-9 אפשריות, וסיימה שלישית בבית, אחרי איטליה ונורווגיה, אך לפני אנגליה. במשחק השיא שלה, גברה הנבחרת הישראלית 0–1 על מקבילתה האנגלית באצטדיון טדי, משער של אופיר קריאף, אולם ניצחון זה לא סייע לה להעפיל לשלב חצי הגמר, והיא כאמור הודחה מהמקום השלישי.

במוקדמות יורו 2015 לנבחרות עד גיל 21, סיימה הנבחרת במקום השני בבית אחרי פורטוגל והקדימה את נורווגיה ואזרבייג'ן, אך לא הייתה בין ארבע סגניות הבית הטובות ביותר ולא העפילה לפלייאוף. במוקדמות יורו 2017 סיימה שוב ישראל במקום השני בבית אחרי פורטוגל כשסיימה בבית לפני יוון, אלבניה והונגריה, אך שוב לא הייתה בין ארבע הסגניות הטובות ביותר ולא העפילה לפלייאוף. קמפיין מוקדמות יורו 2019 היה פחות מוצלח מבחינת הנבחרת הצעירה שסיימה רק במקום הרביעי בלבד בבית, אחרי אירלנד נורווגיה וגרמניה שסיימה בראשות הבית. במוקדמות יורו הצעירות 2021, סיימה הנבחרת במקום השלישי אחרי ספרד וצפון מקדוניה.

נבחרת ישראל הצעירה באימון מסכם לפני משחק חוץ מול גרמניה הצעירה, 2021
במוקדמות אליפות אירופה בכדורגל עד גיל 21 לעונת 2023 (אנ') נבחרת ישראל ניצחה בשלב הבתים את הונגריה ופולין, אך הפסידה ללטביה וגרמניה פעמיים. במחזור האחרון ניצחה הנבחרת את סן מרינו, וניצחון של גרמניה, שסיימה בראשות הבית, על נבחרת פולין הצעירה, שלח את נבחרת ישראל הצעירה לפלייאוף העלייה ליורו 2023 (אנ'). את צמד משחקי הפלייאוף מול נבחרת אירלנד, התחילה הנבחרת עם משחק חוץ באירלנד שהסתיים בתיקו 1–1. ב-27 בספטמבר אירחה הנבחרת הישראלית את משחק הגומלין באצטדיון בלומפילד לעיני כ-22 אלף צופים, מספר שיא של אוהדים למשחק של הנבחרת הצעירה. לאחר תיקו מאופס בתום 120 דקות ישראל ניצחה בדו-קרב פנדלים 3–1, ומתוקף כך העפילה ישראל לאליפות אירופה בכדורגל עד גיל 21 לשנת 2023 (שהתקיימה ברומניה וגאורגיה ביוני 2023), וזאת בפעם השלישית בתולדותיה שהיא מגיעה לטורניר יורו.

בטורניר היורו שהתקיים ביוני-יולי 2023 הגיעה ישראל לרבע הגמר ובו גברה על גיאורגיה המארחת בתוצאה 4-3 בדו-קרב פנדלים לאחר 0-0 בתום 120 דקות, ובכך עלתה לראשונה בתולדותיה לחצי הגמר. הישג זה גם עזר להבטיח את מקומה של הנבחרת באולימפיאדת פריז (2024). בחצי הגמר הפסידה הנבחרת 0-3 לאנגליה, ובזאת סיימה את השתתפותה בטורניר.

סגל הנבחרת
----------

סגל הנבחרת שזומן לקראת המשחק נגד בולגריה עד גיל 21 במסגרת מוקדמות אליפות אירופה בכדורגל עד גיל 21 - 2025,

*ההופעות והשערים מעודכנים ל-5 ביולי 2023, לאחר המשחק מול אנגליה עד גיל 21.*

| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
| 1/18 | שער | תומר צרפתי | 16 באוקטובר 2003 | 3 | 0 | ישראלישראל מכבי נתניה |
| 1/18 | שער | ניב אליאסי | 21 בפברואר 2002 | 0 | 0 | ישראלישראל הפועל באר שבע |
|  |
| 4 | הגנה | דניס קוליקוב | 24 באוגוסט 2004 | 3 | 0 | ישראלישראל מכבי נתניה |
| 5 | הגנה | מתן לוי | 19 בפברואר 2002 | 1 | 0 | ישראלישראל מכבי נתניה |
| 11 | הגנה | גיא דזנט | 1 בנובמבר 2005 | 2 | 0 | ישראלישראל מכבי פתח תקווה |
| 12 | הגנה | הדר פוקס | 13 בדצמבר 2003 | 0 | 0 | ישראלישראל מכבי פתח תקווה |
| 19 | הגנה | ג'ונתן מולדר | 2 בינואר 2002 | 1 | 0 | הולנדהולנד טופ אוס |
|  |
| 3 | קישור | טל ארצ'ל | 19 ביוני 2003 | 3 | 0 | ישראלישראל הפועל תל אביב |
| 6 | קישור | איתן אזולאי | 26 במאי 2002 | 12 | 0 | ישראלישראל מכבי נתניה |
|  | קישור | איינאו פרדה | 29 באפריל 2002 | 1 | 0 | ישראלישראל הפועל ירושלים |
|  | קישור | תאי עבד | 3 באוגוסט 2004 | 0 | 0 | הולנדהולנד פ.ס.וו. איינדהובן |
|  | קישור | שלו הרוש | 8 במאי 2002 | 0 | 0 | ישראלישראל מ.ס. אשדוד |
|  | קישור | רן בנימין | 6 בפברואר 2004 | 0 | 0 | ישראלישראל הפועל תל אביב |
|  | קישור | אמיר גנאח | 7 בספטמבר 2004 | 0 | 0 | ישראלישראל הפועל באר שבע |
|  | קישור | נועם מוצ'ה | 30 ביולי 2003 | 0 | 0 | ישראלישראל מ.ס. אשדוד |
|  |
|  | התקפה | סוף פודגוראנו | 20 בינואר 2002 | 6 | 1 | ישראלישראל מכבי חיפה |
|  | התקפה | עידן טוקלומטי-ג'ורנו | 9 באוגוסט 2004 | 5 | 1 | ישראלישראל מכבי פתח תקווה |
|  | התקפה | ענאן ח'לאילי | 3 בספטמבר 2004 | 3 | 0 | ישראלישראל מכבי חיפה |
|  | התקפה | מוחמד אבו רומי | 1 במרץ 2004 | 0 | 0 | ישראלישראל עירוני קריית שמונה |
|  | התקפה | חמזה שיבלי | 19 באוגוסט 2004 | 0 | 0 | ישראלישראל מכבי חיפה |
|  | התקפה | באסל ח'ורי | 1 בדצמבר 2003 | 0 | 0 | ישראלישראל בני סכנין |

ראו גם
------

* נבחרת ישראל בכדורגל (נבחרת הגברים בגיל בוגרים)
* נבחרת ישראל בכדורגל עד גיל 20
* נבחרת ישראל בכדורגל עד גיל 19 (נבחרת נוער א' של ישראל)
* נבחרת ישראל בכדורגל עד גיל 18 (נבחרת נוער ב' של ישראל)
* נבחרת ישראל בכדורגל עד גיל 17 (נבחרת נערים א' של ישראל)
* נבחרת ישראל בכדורגל עד גיל 16 (נבחרת נערים ב' של ישראל)

קישורים חיצוניים
----------------

* הנבחרת הצעירה באתר ההתאחדות לכדורגל בישראל
* טורנירים באתר ההתאחדות לכדורגל בישראל

הערות שוליים
------------

1. 1 2  סגל שחקני נבחרתנבחרת עד גיל 21
2. ↑  UEFA.com, Latvia-Israel | Under-21 2023, UEFA.com (באנגלית)
3. ↑
4. ↑  אילו נבחרות פועלות במסגרת ההתאחדות?
5. ↑  שי ארצי, חלומות בכחול-לבן: נבחרת ישראל הצעירה ניצחה את אירלנד והעפילה ליורו 2023, 27 בספטמבר 2022, ישראל היום
6. ↑  *רבע גמר אליפות אירופה לנבחרות צעירות | גיאורגיה - ישראל | תקציר המשחק*, נבדק ב-2023-07-02
7. ↑  מסע הקסם נמשך: הנבחרת הצעירה גברה על גיאורגיה בדרך לחצי גמר היורו | ישראל היום, באתר www.israelhayom.co.il, ‏2023-07-01
8. ↑  אסי ממן, ‏היסטוריה: ישראל עלתה למשחקים האולימפיים, באתר ONE‏, 2 ביולי 2023
9. ↑  הישג ענק: נבחרת ישראל תשתתף באולימפיאדה, באתר ערוץ הספורט, 3 ביולי 2023
10. ↑  חלאילי, שיבלי, עבד וגנאח בסגל הצעירה לבולגריה, באתר ONE‏, 3 בספטמבר 2023
11. ↑  יגאל גולדשטיין, ‏גלוך, רביבו וקארצב בסגל הצעירה ליורו, באתר ערוץ הספורט, 14 ביוני 2023

| כדורגל כדורגל בישראל ישראלישראל |
| --- |
| ניהול | **ההתאחדות לכדורגל בישראל** • מנהלת הליגות לכדורגל • ארגון השחקנים • רשימת קבוצות  רשימת אצטדיונים • רשימת תחרויות • מבנה ליגות הכדורגל בישראל • היכל התהילה |
| תחרויות | 

|  |  |  |  |  |  |  |  |
| --- | --- | --- | --- | --- | --- | --- | --- |
| גברים | 

|  |  |
| --- | --- |
| ליגות | ליגת העל • הליגה הלאומית • ליגה א' • ליגה ב' • ליגה ג' • ליגת העל לנוער • מערכת הליגות |
| גביעים | גביע המדינה • גביע הטוטו • אלוף האלופים • גביע הליגות הנמוכות • גביע המדינה לנוער |
| תחרויות בעבר | ליגת ארץ ישראל • גביע העשור • גביע ה-20 • גביע הכ"ה • גביע הליגה • גביע ליליאן |

 |
| נשים | 

|  |  |
| --- | --- |
| ליגות | ליגת העל לנשים • הליגה הלאומית לנשים • הליגה הארצית לנשים • ליגת הנערות |
| גביעים | גביע המדינה בכדורגל נשים • גביע ליגת העל לנשים • גביע המדינה לנערות |

 |

 |
| נבחרות | 

|  |  |
| --- | --- |
| גברים | **נבחרת ישראל** (היסטוריה • נבחרת ארץ ישראל • שיאים וסטטיסטיקות) (עד גיל 21 (**צעירה**) • עד גיל 19 (**נוער**) • עד גיל 18 • עד גיל 17 (**נערים**) • עד גיל 16) |
| נשים | נבחרת הנשים (עד גיל 19 • עד גיל 17) |

 |

| נבחרות הכדורגל של אירופה (אופ"א) עד גיל 21 |
| --- |
| 

|  |
| --- |
| אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • לטביה • ליטא • ליכטנשטיין • מולדובה • מונטנגרו • מלטה • מקדוניה • נורווגיה • סן מרינו • סלובניה •  סלובקיה • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קזחסטן • קפריסין • קרואטיה • רומניה • רוסיה • שוודיה • שווייץ |

 |